title: Hent-houarn Pempoull Gwengamp
text: Ul linenn hent-houarn zo etre Pempoull ha Gwengamp. An termenadur RFF (Hentoù-houarn bro-Frañs) eo 485000.
  
  Istor
  
  Orin al linenn hag an XIXvet kantved 
  Al linenn-mañ a zo bet savet gant un ledander a ur metrad. Digoret e oa bet al linenn d'ar 14 a viz Eost 1894. Da c'houde eo bet kemmet evit lakaat al ledander boutin e 1924.
  
  Porzhioù-houarn Gwengamp, Ploueg ha Pempoull a ginnige liammoù evit implij trenioù .
  eus Ploueg e c'halled mont da Landreger ;
  eus Pempoull e c'halled mont da Lannuon pe da Sant-Brieg en-eeun.
  
  XXvet kantved : emdroadur an treuzdougerezh 
  Tremenerezh liammet d'an UCPT (kenaozer legumaj) betek ar bloavezhioù 1970 (bloavezh da wiriekaat).
  Ur stlejerez dre aezhenn-dour "141 TC Kornog" a stlejas un tren evit ar wech diwezhañ e miz eost 1971.
  
  Ul lusk nevez gant nevezadur tioù-gar Pempoull ha Gwengamp hag eus al linenn e 2016-2017 
  D'an 10 a viz Mezheven 2013 eo bet digoret ez-ofisiel ar c'hreizenn lies-treuzdougen Pempoull gant an aotrou maer Pempoull, ar guzulierez rannvro Josiane Corbic ha rener departamantel an SNCF Jean-Philippe Dupond. Ar rener-mañ en deus disklêriet e vo ezhomm eus 30 M€ evit adnevezaat al linenn Pempoull - Gwengamp. Betek al labourioù-se e vo diskennet tizh an trenioù war al linenn adalek miz Gwengolo 2013, evit surentez an treuzdougerezh war al linenn.
  
  Abaoe an 12 a viz Gwengolo 2016 eo harpet ar servijoù evit ar veajerien evit kregiñ gant al labourioù neveziñ war al linenn. Al labourioù a bado 8 miz evit digeriñ al linenn hent-houarn en-dro d'an 28 a viz Ebrel 2017. Koustañ a raio 27,6 milion a euroioù.
  
  Tres 
  Porzh-houarn Gwengamp (kumun Gwengamp)
  Ti-gar Gourland (kumun Gwengamp)
  Ti-gar Tregonev-Skiñvieg
  Ti-gar Brelidi-Ploueg
  Ti-gar Pontrev arsav (kumun Pontrev)
  Porzh-houarn Pontrev (kumun Pontrev)
  Ti-gar Frinaoudour (kumun Plourivoù)
  Ti-gar Traou-Nez (kumun Plourivoù)
  Ti-gar Lanserv (kumun Plourivoù)
  
  Porzh-houarn Pempoull (kumun Pempoull)
  
  Ekipamant 
  Gant nevezadur al linenn e 2016 ha 2017 eo bet cheñchet an dafar a hed al linenn. Treuzennoù beton a zo bet lakaet ha cheñchet eo bet ar balastr. Ar roudennoù nevez a zo hiroc'h ha solutoc'h.
  
  Tremenerezh 
  E 2010, e-pad ar sizhunvezh e vez 5 beaj a bep-tu o padout etre 42 ha 48 minutenn. D'ar gwener e vez 8 beaj evit mont eus Gwengamp da Bempoull.
  
  Taolenn evezhiañ ar servijoù :
  
  Sifroù arall 
  73000 beaj eus pe betek ti-gar Pempoull e 2012 (4% muioc'h eget e 2011 ha +8% keñveriet gant 2008)
  57000 beajoù evit Pempoull - Gwengamp e 2012
  42% beajoù war al linenn a vez graet evit mont pe dont gant an Tren Tizh Bras e Wengamp.
  
  Daveenn
  
  Gwelet ivez 
  Linenn Roazhon-Brest
  THR Breizh
  
  Test ur framm banell porchedoù amañ
  
  Hentoù-houarn Breizh